**Naziv i adresa ustanove**

**Program obrazovanja**

**za stjecanje mikrokvalifikacije**

**obnavljanje namještaja**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Šumarstvo i drvna tehnologija | | |
| **Naziv programa** | Program obrazovanja za stjecanje mikrokvalifikacije obnavljanje namještaja | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Ručni i ručni mehanizirani alati u drvnoj tehnologiji, razina 4 HKO-a  SIU 2: Popravak/obnavljanje namještaja, razina 4 HKO-a  SIU 3: Društveno solidarna ekonomija u restauraciji, razina 6 HKO-a | | |
| **Obujam u bodovima (CSVET)** | **9 CSVET bodova**  SIU 1: Ručni i ručni mehanizirani alati u drvnoj tehnologiji, 2 CSVET boda  SIU 2: Popravak namještaja, 5 CSVET bodova  SIU 3: Društveno solidarna ekonomija u restauraciji, 2 CSVET boda | | |
| **Dokumenti na temelju kojih je izrađen program obrazovanja za stjecanje skupova ishoda učenja (mikrokvalifikacije)** | | | |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | | **Sektorski kurikulum** |
| **SZ Drvodjeljski tehničar / Drvodjeljska tehničarka**  <https://hko.srce.hr/registar/standard-zanimanja/detalji/92>  **SKOMP 1:** Planiranje, priprema i organizacija rada u sekundarnoj proizvodnji namještaja i proizvoda od drva  <https://hko.srce.hr/registar/skup-kompetencija/detalji/800>  **SZ Stolar / Stolarica**  <https://hko.srce.hr/registar/standard-zanimanja/detalji/93>  **SKOMP 2:** Sastavljanje, okivanje i ugradnja proizvoda od drva i drvnih materijala  <https://hko.srce.hr/registar/skup-kompetencija/detalji/825> SKOMP 3: Zaštita na radu i zaštita okoliša pri izradi i ugradnji proizvoda od drva i drvnih materijala <https://hko.srce.hr/registar/skup-kompetencija/detalji/827>  **SKOMP 4:** Komercijalno poslovanje u izvođenju stolarskih radova  <https://hko.srce.hr/registar/skup-kompetencija/detalji/828>  **SZ Tapetar / Tapetarka**  <https://hko.srce.hr/registar/standard-zanimanja/detalji/63> SKOMP 5: Postupci, metode i tehnološki procesi u tapetarstvu <https://hko.srce.hr/registar/skup-kompetencija/detalji/526>  **SKOMP 6:** Postupci, norme i propisi zaštite na radu i zaštite okoliša, te zaštite od požara pri obavljanju tapetarske proizvodnje i usluga  <https://hko.srce.hr/registar/skup-kompetencija/detalji/533>  **SKOMP 7:** Osiguranje kvalitete tapetarskih radova i usluga  <https://hko.srce.hr/registar/skup-kompetencija/detalji/532> | **SK Drvodjeljski tehničar / Drvodjeljska tehničarka**  <https://hko.srce.hr/registar/standard-kvalifikacije/detalji/548>  **SIU 1:** Ručni i ručni mehanizirani alati u drvnoj tehnologiji  <https://hko.srce.hr/registar/skup-ishoda-ucenja/detalji/11037>  **SK Stolar / Stolarica**  <https://hko.srce.hr/registar/standard-kvalifikacije/detalji/521>  **SIU 2:** Popravak namještaja <https://hko.srce.hr/registar/skup-ishoda-ucenja/detalji/14317>  **SK Stolar restaurator / stolarica restauratorica**  <https://hko.srce.hr/registar/standard-kvalifikacije/detalji/102>  **SIU 3:** Društveno solidarna ekonomija u restauraciji  <https://hko.srce.hr/registar/skup-ishoda-ucenja/detalji/3043> | |  |
| **Uvjeti za upis u program** | Posjedovanje kvalifikacije minimalno na razini 4.1 HKO-a | | |
| **Uvjeti stjecanja programa (završetka programa)** | * Stečenih 9 CSVET bodova * Uspješna završna provjera stečenih znanja i vještina   O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješne završne provjere izdaje se *Uvjerenje o osposobljavanju za stjecanje mikrokvalifikacije obnavljanje namještaja.* | | |
| **Trajanje i načini izvođenja nastave** | Program obrazovanja za stjecanje mikrokvalifikacije obnavljanje namještaja provodi se redovitom nastavom u trajanju od **225 sati**, uz mogućnost izvođenja teorijskog dijela programa na daljinu u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **65 sati**, dijelom učenjem temeljenom na radu u trajanju od **120 sati,** a dijelom samostalnim aktivnostima polaznika u trajanju od **40 sati.**  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u realnim ili simuliranim uvjetima. Uključuje razdoblja učenja na radnome mjestu kod poslodavca. | | |
| **Horizontalna prohodnost** | *-* | | |
| **Vertikalna prohodnost** | *-* | | |
| **Materijalni uvjeti i okruženje za učenje koji su potrebni za izvedbu programa** | **Materijalni uvjeti:**   * **standardna učionica** prikladne veličine s osiguranim pristupom internetu, projektor, zaslon, računalo za nastavnika s instaliranom potrebnom programskom potporom, radni stolovi i stolice za polaznike i nastavnika * **stolarski praktikum i/ili drvodjeljska tvrtka** opremljena alatima i strojevima za obradu drva.   Minimalni uvjeti stolarskog praktikuma: ručno radno mjesto po polazniku sa stolarskom klupom i pripadajućim ručnim alatima (stolarska nategnuta pila za raspiljivanje – grubi zupci, stolarska nategnuta pila za prepiljivanje – fini zupci, stolarske blanje – gladić, vjenčenjak i svlak, stolarsko dlijeto – komplet od 6, 8, 10, 12, i 14 mm, čekić, kliješta, odvijač – ravni, odvijač – križni, kutnik, kosokutnik, stega 120x250 mm – 2 kom, alat za mjerenje i zacrtavanje) i ručno mehaniziranim alatima za obradu drva; strojevima za obradu drva (za piljenje, blanjanje, glodanje, brušenje, bušenje, dubljenje…) te odgovarajućim napravama i pomagalima, skladišnim prostorom s drvnim i nedrvnim materijalima i prostorom za gotove uratke, spremnicima za krupniji drvni otpad, uređajem za odsis piljevine i spremnikom za piljevinu (blanjevinu), ormarićima za osobne alate i radnu zaštitnu opremu, osiguranim pneumatskim i električnim sustavom napajanja, izdvojenim prostorom za nastavnika s računalom, zaslonom, projektorom, internetskom vezom, računalnim programima i mogućnošću korištenja specifičnih poslužitelja, osiguranom bežičnom mrežom i električnim napajanjem  <https://hko.srce.hr/registar/skup-ishoda-ucenja/detalji/11037>  <https://hko.srce.hr/registar/skup-ishoda-ucenja/detalji/14317>  <https://hko.srce.hr/registar/skup-ishoda-ucenja/detalji/3043>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. provjeriti ispravnost strojeva, alata i zaštitnih naprava u sekundarnoj obradi drva 2. rastaviti oštećeni dio namještaja/građevinske stolarije kojeg treba popraviti/obnoviti 3. izmijeniti dotrajale dijelove namještaja/građevinske stolarije 4. izmijeniti neispravan okov na namještaju/građevinskoj stolariji 5. izraditi ponudu za obavljanje stolarskih radova 6. ugovoriti cijenu te način i rok plaćanja za dogovorene stolarske radove 7. izdati račun klijentu za izvršen stolarski posao prema važećim pravilima fiskalizacije 8. primijeniti mjere zaštite na radu i zaštite okoliša pri popravku/obnavljanju namještaja/građevinske stolarije 9. zbrinuti dotrajale dijelove i neispravan okov na propisan način 10. rastaviti tapecirani element ili namještaj predviđen za tapetarsko obnavljanje 11. označiti elemente tapeciranog proizvoda za tapetarsko obnavljanje 12. zamijeniti dotrajale tapetarske materijale na proizvodu koji se obnavlja 13. primijeniti tehnike tapetarske obnove proizvoda 14. primijeniti normative i standarde za tapetarsko obnavljanje proizvoda 15. usporediti specifikacije tapetarskog materijala sa zahtjevima klijenta u tapetarskim radovima i uslugama 16. primijeniti mjere zaštite na radu, zaštite okoliša i očuvanja zdravlja ljudi pri tapetarskom obnavljanju proizvoda i dijelova proizvoda 17. zbrinuti otpadne i dotrajale dijelove tapetarskih proizvoda | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja, te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja   Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Obnavljanje namještaja | Ručni i ručni mehanizirani alati u drvnoj tehnologiji | 4 | 2 | 20 | 20 | 10 | 50 |
| Popravak namještaja | 4 | 5 | 25 | 80 | 20 | 125 |
| Društveno solidarna ekonomija u restauraciji | 6 | 2 | 20 | 20 | 10 | 50 |
| **Ukupno:** | | | | **9** | **65** | **120** | **40** | **225** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **OBNAVLJANJE NAMJEŠTAJA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/11037>  <https://hko.srce.hr/registar/skup-ishoda-ucenja/detalji/14317>  <https://hko.srce.hr/registar/skup-ishoda-ucenja/detalji/3043> | | |
| **Obujam modula (CSVET)** | **9 CSVET bodova**  SIU 1: Ručni i ručni mehanizirani alati u drvnoj tehnologiji, 2 CSVET boda  SIU 2: Popravak namještaja, 5 CSVET bodova  SIU 3: Društveno solidarna ekonomija u restauraciji, 2 CSVET boda | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 65 sati (29%) | 120 sati (53%) | 40 sati (18%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je omogućiti polaznicima stjecanje znanja i vještina potrebnih za popravljanje i obnovu starog namještaja i ostalih proizvoda od drva. Razlozi za popravak i obnovu su mnogostruki. Jedan od njih je i sve popularniji trend recikliranja starog namještaja u kontekstu dizajnu interijera. Nadalje, recikliranjem sekundarne sirovine, produljuje se životni vijek starog namještaja te se tako štedi, ali i brine o zaštiti okoliša. Priča je zaokružena ako su sve to uključimo i kružno gospodarstvo, odnosno koncept cirkularne ekonomije, tj. ponovno iskorištavanje već upotrijebljenog - princip koji promiče i sama Europska unija. Polaznici će nakon ovog modula usvojiti znanja o ručnim i ručnim mehaniziranim alatima koji se primjenju u postupcima popravljanja i obnove namještaja te vrstama mehaničke obrade drva. Polaznici će, nakon ovog modula, moći odabrati odgovarajući alat i zamjenski materijal koji su potrebni u postupcima popravljanja i obnove namještaja ili drugih proizvoda od drva te ih koristiti na ispravan i siguran način. Usvojit će teorijska i praktična znanja o društveno solidarnoj ekonomiji u restauraciji na lokalnoj, regionalnoj, državnoj i europskoj razini. Također, moći će samostalno popraviti i obnoviti namještaj poštujući redoslijed radnih operacija u tehnološkom procesu, a sve to uz primjenu mjera zaštite na radu, zaštite okoliša i zaštite od požara. | | |
| **Ključni pojmovi** | *obrada drva, stolarska klupa, ručni alati, ručni mehanizirani alati, popravak namještaja, obnavljanje namještaja, recikliranje, fotodokumentacija, zaštita okoliša, društveno solidarna ekonomija* | | |
| **Oblici učenja temeljenog na radu** | Učenje temeljeno na radu provodi se kroz dva oblika:   * rad na situacijskoj i problemskoj nastavi u specijaliziranim prostorima ustanove (simuliranim objektima) * učenje na radnome mjestu gdje se polaznici postupno uvode u posao te u ograničenom obujmu sudjeluju u radnom procesu u kontroliranim uvjetima uz nadzor mentora. | | |
| **Literatura i specifična nastavna sredstva potrebna za realizaciju modula** | * Skripta za polaznike koju će izraditi nastavnici | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Ručni i ručni mehanizirani alati u drvnoj tehnologiji, 2 CSVET boda** |
| **Ishodi učenja** | | |
| 1. Razlikovati vrste mehaničke obrade drva | | |
| 1. Objasniti vrste opasnosti u radionici za obradu drva i mjere zaštite | | |
| 1. Razlikovati vrste i primjenu ručnih alata za obradu drva | | |
| 1. Razlikovati vrste i primjenu ručnih mehaniziranih alata za obradu drva | | |
| 1. Razlikovati dijelove i alate te kinematiku ručnih mehaniziranih alata za obradu drva | | |
| 1. Koristiti ručne alate | | |
| 1. Koristiti ručne mehanizirane alate | | |
| **Dominantan nastavni sustav i opis načina ostvarivanja SIU** | | |
| Dominantan je nastavni sustav učenje temeljeno na radu u kombinaciji s heurističkim nastavnim sustavom.  Učenje temeljeno na radu u najvećoj se mjeri odvija u praktikumu koji je opremljen stolarskim klupama, ručnim i ručnim mehaniziranim alatima za obradu drva te odgovarajućim zaštitnim napravama, a vođeni proces učenja i poučavanja u standardnoj učionici.  U uvodnom dijelu nastavnik će metodom heurističkog razgovora i usmenim izlaganjem upoznati polaznike s vrstama mehaničke obrade drva, s kojim se vrstama opasnosti mogu susresti u radionici za obradu drva pri rukovanju ručnim i ručno mehaničkim alatima te koje mjere zaštite moraju primijeniti.  Zatim će nastavnik navesti vrste ručnih i ručnih mehaniziranih alata za obradu drva, objasniti namjenu, dijelove i kinematiku svakog od njih te demonstrirati pripremu za rad i primjenu na pravilan i siguran način. Vrlo je važno da polaznici samostalno primjenjuju alate, a da im nastavnik daje potrebne upute te da ih osobito upozorava na eventualne propuste u poštivanju rada na siguran način. Nastavni proces temeljit će se na primjerima iz realnog radnog okruženja – obnavljanju i popravljanju starog namještaja ili drugih proizvoda od drva. Polaznici će u realnom radnom okruženju, na primjeru namještaja koji treba obnoviti, koristiti stolarsku klupu kao radno mjesto te ručne i ručne mehanizirane alate za obradu drva prilikom čega će kroz raspravu s nastavnikom/mentorom provjeriti jesu li ih koristili na ispravan i siguran način.  Dok polaznici vježbaju nastavnik prati njihov rad i upozorava ih ukoliko uoči određene propuste vezane za korištenje alata ili neprimjenjivanje mjera zaštite na radu. Po završetku izvođenja vježbi polaznici radna mjesta i radni prostor trebaju dovesti u prvobitno stanje, a nastali otpad sortirati i odložiti na pravilan način.  Za samostalnu aktivnost nastavnik može polaznicima zadati da na internetu potraže videouratke u kojima su prikazane različite vrste mehaničke obrade drva te da u pisanom radu navedu izvore opasnosti karakteristične za svaku pojedinu obradu te da navedu koji su ručni i ručno mehanizirani alati korišteni u pojedinim obradama, s naglaskom na popravak/obnovu namještaja i drugih proizvoda od drva. | | |
| **Nastavne cjeline/teme** | Radionica za ručnu obradu drva: opasnosti i mjere zaštite  Vrste mehaničke obrade drva  Vrste i primjena ručnih alata za obradu drva  Vrste i primjena ručnih mehaniziranih alata za obradu drva  Dijelovi, alati i kinematika ručnih mehaniziranih alata za obradu drva  Primjena ručnih alata za obradu drva  Primjena ručnih mehaniziranih alata za obradu drva | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi učenja provjeravaju se projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  **Projektni zadatak**: Polaznik će dobiti zadatak da u radionici izradi oštećeni kutni spoj na stolici, prilikom čega će upotrijebiti ručne i ručne mehanizirane alate. Prije zadanog zadatka, prilagodit će uvjete u radionici pridržavajući se propisa koji reguliraju zaštitu na radu i zaštitu okoliša, pokazati dijelove stolarske klupe, učvrstit će različite obratke u stolarsku klupu te će usmeno opisati različite mehaničke obrade drva s odvajanjem i bez odvajanja strugotine, na zadanom primjeru. U zadanoj radnoj situaciji će pokazati i usmeno opisati dijelove i značajke alata te kinematiku ručnih mehaniziranih alata za obradu drva.  Polaznik će: objasniti moguće izvore opasnosti u radionici za obradu drva i navesti mjere zaštite na radu i zaštite od požara. Navesti će osnovnu podjelu mehaničke obrade drva te sve obrade kod kojih ne nastaju strugotine i one kod kojih nastaju. Svaki polaznik će demonstrirati izradu jednostavnog drvnog proizvoda s ručnim i ručno mehaniziranim alatima primjenjujući ih na siguran način. Po završetku izrade jednostavnog drvnog proizvoda radno mjesto ostaviti urednim, korišteni alat odložiti na pravilan način i na za to predviđeno mjesto, a nastali otpad sortirati i odložiti u odgovarajuće spremnike.  Prije nego počnu s izradom jednostavnih drvnih proizvoda učenici trebaju :   * analizirati vrste opasnosti u radionici za obradu drva pri rukovanju s ručnim i ručno mehaniziranim alatima i mjere osobne zaštite * razlikovati vrste mehaničke obrade drva * razlikovati vrste i primjenu ručnih alata za obradu drva * razlikovati vrste i primjenu ručnih mehaniziranih alata za obradu drva * razlikovati dijelove, alate i kinematiku ručnih mehaniziranih alata za obradu drva   Nakon toga počinje izrada jednostavnih drvnih proizvoda u kojoj učenici trebaju:   * odabrati ručni i ručni mehanizirani alat za obradu drva * pripremiti ručni i ručni mehanizirani alat za obradu drva * koristiti ručni i ručni mehanizirani alat za obradu drva na ispravan način * primijeniti mjere zaštite na radu pri izradi jednostavnog drvnog proizvoda * sortirati i zbrinuti nastali otpad prilikom izrade jednostavnog drvnog proizvoda * urediti radno mjesto i radni prostor po završetku aktivnosti.   **Vrednovanje za učenje:**  Tablica vrednovanja nastavnika za praćenje aktivnosti polaznika za vrijeme rada:   |  |  |  |  | | --- | --- | --- | --- | | **ELEMENTI PROCJENE** | **Potpuno** | **Djelomično** | **Potrebno doraditi** | | Polaznik sudjeluje u raspravi |  |  |  | | Polaznik analizira vrste opasnosti u radionici za obradu drva pri rukovanju s ručnim i ručno mehaniziranim alatima i mjere osobne zaštite |  |  |  | | Polaznik razlikuje vrste mehaničke obrade drva |  |  |  | | Polaznik razlikuje vrste i primjenu ručnih alata za obradu drva |  |  |  | | Polaznik razlikuje vrste i primjenu ručnih mehaniziranih alata za obradu drva |  |  |  | | Polaznik razlikuje dijelove, alate i kinematiku ručnih mehaniziranih alata za obradu drva |  |  |  | | Polaznik odabire ručni i ručni mehanizirani alat za izradu jednostavnog drvnog proizvoda |  |  |  | | Polaznik priprema ručni i ručni mehanizirani alat za izradu jednostavnog drvnog proizvoda |  |  |  | | Polaznik koristi ručne i ručne mehanizirane alate za obradu drva na ispravan način |  |  |  | | Polaznik primjenjuje mjere zaštite na radu pri izradi jednostavnog drvnog proizvoda |  |  |  | | Polaznik sortira i zbrinjava otpad nastao pri izradi jednostavnog drvnog proizvoda |  |  |  | | Polaznik posprema alat, uređuje radno mjesto i radni prostor po završetku izrade jednostavnog drvnog proizvoda |  |  |  |   **Vrednovanje kao učenje:**  Tablica samovrednovanja polaznika:   |  |  |  |  | | --- | --- | --- | --- | | **Elementi procjene** | **Da**  😃 | **Djelomično**  😐 | **Ne**  😒 | | Zadovoljan/zadovoljna sam svojim pristupom u realiziranju zadataka |  |  |  | | Sviđa mi se rad s ručnim alatima za obradu drva |  |  |  | | Spretno i sigurno sam rukovao/rukovala s ručnim alatima za obradu drva (nisam imao/imala problema pri korištenju alata) |  |  |  | | Zadovoljan/zadovoljna sam gotovim uratkom (njegovim izgledom) |  |  |  | | Sviđa mi se ovakav način učenja i poučavanja |  |  |  |   **Vrednovanje naučenoga (radni zadatak):**   |  |  |  |  | | --- | --- | --- | --- | | **Elementi vrednovanja** | **Kriteriji vrednovanja** | | | | Vrste opasnosti u radionici za obradu drva pri rukovanju s R i RM alatima za obradu drva i mjere osobne zaštite | *Navodi sve vrste opasnosti pri rukovanju s ručnim alatima i mjere osobne zaštite*  ***(3 boda)*** | *Uz manje greške navodi vrste opasnosti pri rukovanju s ručnim alatima i mjere osobne zaštite*  ***(2 boda)*** | *Uz pomoć nastavnika navodi vrste opasnosti pri rukovanju s ručnim alatima i mjere osobne zaštite*  ***(1 bod)*** | | Vrste mehaničke obrade drva | *Navodi sve vrste mehaničke obrade drva s odvajanjem i bez odvajanja strugotine s točnošću većom od 90 %*  ***(3 boda)*** | *Navodi vrste mehaničke obrade drva s odvajanjem i bez odvajanja strugotine s točnošću od 70 do 90 %*  ***(2 boda)*** | *Navodi vrste mehaničke obrade drva s odvajanjem i bez odvajanja strugotine s točnošću od 50 do 70 %*  ***(1 bod)*** | | Vrste i primjena ručnih alata za obradu drva | *Navodi sve vrste ručnih alata za obradu drva  i njihovu primjenu s točnošću većom od 90 %*  ***(3 boda)*** | *Navodi većinu vrsta ručnih alata za obradu drva  i njihovu primjenu s točnošću od 70 do 90 %*  ***(2 boda)*** | *Navodi većinu vrsta ručnih alata za obradu drva  i njihovu primjenu s točnošću od 50 do 70 %*  ***(1 bod)*** | | Vrste i primjena ručnih mehaniziranih alata za obradu drva | *Navodi sve vrste ručnih mehaniziranih alata za obradu drva  i njihovu primjenu s točnošću većom od 90 %*  ***(3 boda)*** | *Navodi većinu vrsta ručnih mehaniziranih alata za obradu drva  i njihovu primjenu s točnošću od 70 do 90 %*  ***(2 boda)*** | *Navodi većinu vrsta ručnih mehaniziranih alata za obradu drva  i njihovu primjenu s točnošću od 50 do 70 %*  ***(1 bod)*** | | Dijelovi, alati i kinematika ručnih mehaniziranih alata za obradu drva | *Navodi sve dijelove, alate i kinematiku ručnih mehaniziranih alata za obradu drva s točnošću većom od 90 %*  ***(3 boda)*** | *Navodi većinu dijelova, alata i kinematiku ručnih mehaniziranih alata za obradu drva s točnošću većom od 70 do 90 %*  ***(2 boda)*** | *Navodi većinu dijelova, alata i kinematiku ručnih mehaniziranih alata za obradu drva s točnošću od 50 do 70 %*  ***(1 bod)*** | | Odabir R i RM alata za obradu drva | *Za izradu zadanog jednostavnog drvnog proizvoda odabran sav odgovarajući alat*  ***(3 boda)*** | *Za izradu zadanog jednostavnog drvnog proizvoda odabrana većina odgovarajućeg alata*  ***(2 boda)*** | *Odabire alate za izradu zadanog jednostavnog drvnog proizvoda uz pomoć nastavnika*  ***(1 bod)*** | | Priprema R i RM alata za obradu drva | *Sav ručni i ručni mehanizirani alat odgovarajuće pripremljen za rad*  ***(3 boda)*** | *Većina ručnog i ručnog mehaniziranog alata odgovarajuće pripremljena za rad*  ***(2 boda)*** | *Ručni i ručni mehanizirani alat odgovarajuće pripremljen za rad tek uz pomoć nastavnika*  ***(1 bod)*** | | Primjena R i RM alata za obradu drva | *Pravilno koristi sve ručne i ručne mehanizirane alate u izradi zadanog jednostavnog drvnog proizvoda*  ***(3 boda)*** | *Pravilno koristi većinu ručnih i ručnih mehaniziranih alata u izradi zadanog jednostavnog drvnog proizvoda*  ***(2 boda)*** | *Pravilno koristi ručne i ručne mehanizirane alate u izradi zadanog jednostavnog drvnog proizvoda tek uz napomenu nastavnika*  ***(1 bod)*** | | Primjena mjera zaštite na radu | *Tijekom izrade jednostavnog drvnog proizvoda primjenjuje mjere ZNR-a*  ***(3 boda)*** | *Tijekom izrade jednostavnog drvnog proizvoda povremeno primjenjuje mjere ZNR-a*  ***(2 boda)*** | *Primjenjuje mjere ZNR-a pri izradi jednostavnog drvnog proizvoda tek nakon upozoravanja nastavnika*  ***(1 bod)*** | | Sortiranje i zbrinjavanje otpada po završetku svake aktivnosti | *Pravilno sortira i zbrinjava sav otpad*  ***(3 boda)*** | *Pravilno sortira i zbrinjava većinu otpada*  ***(2 boda)*** | *Otpad zbrinut bez sortiranja*  ***(1 bod)*** | | Uređenje radnog mjesta i radnog prostora po završetku svake aktivnosti | *Uređuje svoje radno mjesto i radni prostor*  ***(3 boda)*** | *Djelomično uređuje svoje radno mjesto i radni prostor*  ***(2 boda)*** | *Uređuje svoje radno mjesto i radni prostor uz dodatne upute nastavnika*  ***(1 bod)*** | | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Popravak namještaja, 5 CSVET bodova** |
| **Ishodi učenja** | | |
| 1. Procijeniti stupanj oštećenja pojedinih dijelova namještaja predviđenog za popravak | | |
| 1. Fotodokumentirati oštećenja namještaja predviđenog za popravak | | |
| 1. Pripremiti odgovarajuće materijale, alate i strojeve potrebne za popravak namještaja | | |
| 1. Provesti rastavljanje namještaja predviđenog za popravak | | |
| 1. Izraditi skicu i nacrt dijelova namještaja predviđenog za popravak | | |
| 1. Izraditi zamjenske dijelove namještaja predviđenog za popravak | | |
| 1. Izvesti sastavljanje dijelove namještaja koji je na popravku | | |
| 1. Izvesti izmjenu oštećenog/neispravnog okova na namještaju koji je na popravku | | |
| 1. Provesti zbrinjavanjeotpadnih dijelova i neispravnog okova namještaja | | |
| 1. Primijeniti mjere ZNR-a i ZOP-a prilikom popravka namještaja | | |
| **Dominantan nastavni sustav i opis načina ostvarivanja SIU** | | |
| Kod ovog SIU-a dominantan je nastavni sustav učenje temeljeno na radu.  Nastavni proces se uglavnom izvodi u stolarskim radionicama gdje polaznici popravljaju/obnavljaju različite komade namještaja. Kod odabira vježbe za početak treba uzeti jednostavniji proizvod s malim oštećenjima za čiju izradu je potrebno manje alata i strojeva i manje vremena (npr. izmjena noge na komodi ili izmjena okova na kuhinjskom elementu), a sa svakom narednom vježbom može se povećavati kompleksnost izrade. Svaki polaznik treba imati svoje radno mjesto s pripadajućim stolarskim alatom, a grupe ne bi trebale biti velike radi lakšeg praćenja rada.  Nakon uvodnog dijela u kojem nastavnik prezentira oštećeni proizvod koji će se obnavljati, opisuje sam postupak popravka/obnove zadanog komada namještaja, demonstrira način i postupak obnove te naglašava moguće izvore opasnosti u radu s alatima i strojevima za obradu drva. Polaznici na osnovi uputa kreću s popravkom svog primjerka namještaja. Polaznici rade pojedinačno, svatko svoj zadatak, no ukoliko je veći primjerak namještaja s brojnim oštećenjima tada ih može i nekoliko raditi na istom zadatku. Prilikom izvođenja radova nastavnik cijelo vrijeme prati rad polaznika i upozorava ih ukoliko uoči određene propuste vezane za korištenje alata i strojeva ili neprimjenjivanje mjera ZNR-a. Polaznike se potiče da tijekom rada više puta provjeravaju točnost izrade zamjenskih dijelova kako bi se u što većoj mjeri smanjila mogućnost pogreške, a na kraju izvođenja vježbe kroz zajednički se razgovor prokomentiraju svi radovi. Polaznici sami trebaju determinirati eventualne greške nastale u obnovi/popravku i pokušati dati odgovor zbog čega su one nastale. Isto tako, polaznicima treba dati mogućnost da oni vrednuju gotove radove svih polaznika na način da ih podijele u nekoliko skupina prema unaprijed zadanim kriterijima. Po završetku izvođenja vježbi polaznici radna mjesta i radni prostor trebaju dovesti u prvobitno stanje, a sav otpad nastao prilikom izrade vježbi trebaju sortirati u predviđene spremnike.  Za samostalnu aktivnost polaznici trebaju na internetu potražiti videozapise koji prikazuju popravak namještaja alatima i strojevima za obradu drva te kroz natuknice ili prezentaciju opisati sam postupak popravka. Nadalje, od polaznika se može tražiti da na videomaterijalima uoče i prokomentiraju eventualna nepridržavanja mjera ZNR-a, uređenost radnog prostora, zaštitnu napravu koju nisu imali priliku vidjeti, neke drugačije tehnike rada i sl. | | |
| **Nastavne cjeline/teme** | Procjena stupnja oštećenja pojedinih dijelova namještaja  Fotodokumentiranje oštećenja namještaja  Priprema materijala, alata i strojeva  Rastavljanje namještaja  Izrada skice i nacrta dijelova namještaja predviđenih za popravak  Izrada zamjenskih dijelova  Sastavljanje namještaja  Izmjena oštećenog/neispravnog okova  Zbrinjavanje otpadnih dijelova i neispravnog okova namještaja  Mjere ZNR-a i ZOP-a pri popravku namještaja | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi učenja provjeravaju se projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Primjer vrednovanja:   1. Radna situacija:   Iz gradske knjižnice stigao je upit za popravak jednog starog uredskog stola. Iako im je prvotna namjera bila kupnja novog stola ipak su ovom starom odlučili dati novu priliku.   1. Zadatak:   Na temelju viđenog stanja stola potrebno je:   * procijeniti stupanj oštećenja stola i fotodokumentirati zatečeno stanje * pripremiti sav potreban materijal, alate i strojeve * rastaviti stol i fotodokumentirati dijelove * izraditi skice i nacrte oštećenih dijelova * na osnovi nacrta izraditi zamjenske dijelove vodeći pritom računa o poštivanju mjera ZNR-a i ZOP-a * izrađene zamjenske dijelove spojiti s preostalim neoštećenim dijelovima u sklop * promijeniti postojeći okov (ukoliko je potrebno) * po završetku posla spremiti alat na predviđeno mjesto, očistiti sva korištena radna mjesta i radni prostor, te sortirati i pravilno zbrinuti otpad nastao prilikom popravka stola   Vrednovanje kao učenje  Tablica samovrednovanja polaznika:   |  |  |  |  | | --- | --- | --- | --- | | **Elementi procjene** | **☺** | **😐** | **☹** | | Sviđa mi se popravljanje oštećenog namještaja |  |  |  | | Sviđa mi se raditi alatima i strojevima za obradu drva |  |  |  | | Zadovoljan/zadovoljna sam svojim pristupom vježbi |  |  |  | | Spretno i sigurno sam rukovao/rukovala alatima i strojevima pri popravku komode |  |  |  | | Zadovoljan/zadovoljna sam rezultatima rada (konačnim izgledom obnovljenog proizvoda) |  |  |  | | Sviđa mi se što smo starom namještaju dali novi život |  |  |  | | Volio/voljela bih opet raditi ovakav tip vježbe (vježbe slične ovoj) |  |  |  |   Vrednovanje naučenog (radni zadatak):   |  |  |  |  | | --- | --- | --- | --- | | **Elementi vrednovanja** | **Kriteriji vrednovanja** | | | | Procjena stupnja oštećenja stola i fotodokumentiranje zatečenog stanja | *procjena stupnja oštećenja napravljena bez greške, fotodokumentiranje zatečenog stanja obavljeno u potpunosti prema pravilima struke*  ***(5 bodova)*** | *procjena stupnja oštećenja napravljena uz manje propuste (jedna do dvije greške nisu uočene/evidentirane), fotodokumentiranje zatečenog stanja obavljeno prema pravilima struke*  ***(3 boda)*** | *procjena stupnja oštećenja napravljena uz veće propuste (tri i više grešaka nije uočeno/evidentirano), fotodokumentiranje zatečenog stanja uglavnom nije obavljeno prema pravilima struke (nije poštivana procedura, puno se improviziralo)*  ***(1 bod)*** | | Priprema radnog mjesta  (nedrvnog materijala, alata i strojeva) | *pripremljen sav alat, strojevi i nedrvni materijal potrebni za izradu zadane vježbe, provjerena ispravnost kod svih alata i strojeva*  ***(5 bodova)*** | *pripremljen sav alat, strojevi i nedrvni materijal potrebni za izradu zadane vježbe, provjerena ispravnost kod većine alata i strojeva (izostavljena ili netočno izvedena provjera kod 1-2 alata/stroja)*  ***(3 boda)*** | *pripremljen dio alata, strojeva i nedrvnog materijala potrebnih za izradu zadane vježbe, provjerena ispravnost samo kod nekih alata/strojeva*  ***(1 bod)*** | | Odabir drvnog materijala | *odabran materijal bez greške ili materijal s manjim greškama koje se u potpunosti mogu eliminirati u kasnijim fazama obrade*  ***(5 bodova)*** | *odabran materijal s manjim greškama koje se u većoj mjeri mogu eliminirati u kasnijim fazama obrade*  ***(3 boda)*** | *odabran materijal s greškama od kojih se neke neće moći ukloniti u kasnijim fazama obrade*  ***(1 bod)*** | | Rastavljanje stola i fotodokumentiranje svih dijelova | *stol rastavljen pažljivo bez oštećenja materijala, svi dijelovi označeni i fotodokumetirani prema pravilima fotodokumentiranja*  ***(5 bodova)*** | *stol rastavljen uz manja oštećenja materijala, većina dijelova označena i fotodokumentirana prema pravilima fotodokumentiranja (izostavljeno ili pogrešno izvedeno fotodokumentiranje kod jednog elementa)*  ***(3 boda)*** | *stol rastavljen uz veća oštećenja materijala, više dijelova nije označeno i fotodokumentirano prema pravilima fotodokumentiranja (izostavljeno ili pogrešno izvedeno fotodokumentiranje kod dva elementa ili više elemenata)*  ***(1 bod)*** | | Izrada skice i nacrta oštećenih dijelova | *skica napravljena točno i uredno, nacrt izrađen uz potpuno poštivanje zadanih mjerila, pravila kotiranja i označavanja materijala*  ***(5 bodova)*** | *skica napravljena točno i uredno, nacrt izrađen u točnom mjerilu uz manje greške kod kotiranja i označavanja materijala (do dvije greške po nacrtu)*  ***(3 boda)*** | *skica napravljena nepregledno i neuredno, nacrt detalja izrađen* *u točnom mjerilu, ali uz brojnije greške kod kotiranja i označavanja materijala (više od dvije greške po nacrtu)*  ***(1 bod)*** | | Izrada zamjenskih dijelova stola | *materijal obrađen točno i precizno, površina u potpunosti ravna i glatka, izgled i veličina zamjenskih elemenata u potpunosti odgovaraju originalnim dijelovima*  ***(5 bodova)*** | *materijal obrađen uz manju točnost i preciznost (odstupanja od zadanih dimenzija do 3 %), površina u većoj mjeri ravna i glatka (vidljivi manji tragovi blanjanja/brušenja), izgled i veličina zamjenskih elemenata s malim odstupanjima u odnosu na originalne dijelove*  ***(3 boda)*** | *materijal obrađen neprecizno (odstupanja od zadanih dimenzija iznad 3 %), površina u većoj mjeri neravna i hrapava (vidljivi brojni tragovi blanjanja/brušenja), izgled i veličina zamjenskih elemenata dosta odstupaju u odnosu na originalne dijelove*  ***(1 bod)*** | | Sastavljanje elemenata u gotovi proizvod | *izrađeni zamjenski dijelovi sastavljeni s preostalim neoštećenim dijelovima u sklop u potpunosti točno, precizno i uredno*  ***(5 bodova)*** | *izrađeni zamjenski dijelovi sastavljeni s preostalim neoštećenim dijelovima u sklop precizno uz manje vidljive tragove oštećenja nastale uslijed korištenja alata*  ***(3 boda)*** | *izrađeni zamjenski dijelovi sastavljeni s preostalim neoštećenim dijelovima u sklop neprecizno i neuredno, na površini materijala izraženo vidljivi tragovi oštećenja nastali uslijed korištenja alata*  ***(1 bod)*** | | Izmjena okova  (ukoliko je potrebna) | *ispravna procjena stanja postojećeg okova, oštećen/neispravan postojeći okov skinut, a na predviđenu poziciju postavljen je novi u potpunosti uredno i precizno*  ***(5 bodova)*** | *ispravna procjena stanja postojećeg okova, oštećen/neispravan postojeći okov skinut, a na predviđenu poziciju uredno je postavljen novi (bez tragova oštećenja od korištenja alata) uz manju nepreciznost (odstupanja do 3 mm od zacrtane pozicije)*  ***(3 boda)*** | *loša procjena stanja postojećeg okova (ispravan okov procijenjen kao neispravan), postojeći okov skinut, a na predviđenu poziciju novi je postavljen neuredno (vidljivi tragovi oštećenja nastali uslijed korištenja alata) i neprecizno (odstupanja veća od 3 mm od zacrtane pozicije)*  ***(1 bod)*** | | Primjena mjera ZNR-a i ZOP-a | *cijelo vrijeme primjenjivane mjere ZNR-a i ZOP-a bez potrebe za upozoravanjem nastavnika*  ***(5 bodova)*** | *cijelo vrijeme primjenjivane mjere ZNR-a i ZOP-a uz povremena upozoravanja nastavnika* *na ispravnost primjene mjera*  ***(3 boda)*** | *tijekom rada višestruko upozoravanje nastavnika na nužnost primjene mjera ZNR-a i ZOP-a*  ***(1 bod)*** | | Sortiranje i zbrinjavanje otpada po završetku svake aktivnosti | *pravilno sortiran i zbrinut sav otpad*  ***(5 bodova)*** | *zbrinut sav otpad, kod sortiranja nije razdvojen krupni od sitnog drvnog otpada*  ***(3 boda)*** | *otpad zbrinut bez sortiranja i to tek nakon upozorenja nastavnika*  ***(1 bod)*** | | Uređenje radnog mjesta i radnog prostora po završetku svake aktivnosti | *po završetku aktivnosti samoinicijativno pospremljen sav alat i u potpunosti uređeno radno mjesto, strojevi i radni prostor*  ***(5 bodova)*** | *po završetku aktivnosti samoinicijativno pospremljen sav alat, radno mjesto, strojevi i radni prostor uređeni u potpunosti nakon upozorenja nastavnika*  ***(3 boda)*** | *po završetku aktivnosti tek djelomično*  *uređeno radno mjesto, strojevi i radni prostor, pospremljen samo manji dio korištenog alata i to tek nakon upozorenja nastavnika*  ***(1 bod)*** | | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Društveno solidarna ekonomija u restauraciji, 2 CSVET boda** |
| **Ishodi učenja** | | |
| 1. Primijeniti načela društveno solidarne ekonomije (SSE) | | |
| 1. Primijeniti načela demokratskog upravljanja | | |
| 1. Ponuditi proizvod/uslugu unutar operativnog okvira društveno solidarne ekonomije | | |
| 1. Prepoznati mreže društveno solidarne ekonomije na lokalnoj, regionalnoj, državnoj i europskoj razini | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi u ovom skupu ishoda učenja su učenje temeljeno na radu i situacijsko učenje.  Polaznicima će nastavnik/mentor prvo objasniti društveno solidarnu ekonomiju i koje su njene prednosti na primjeru iskorištavanja sekundarnih sirovina, posebice starog namještaja. Također, nastavnik će heurističkom nastavom objasniti načela demokratkog upravljanja, navodeći primjere iskorištavanja starog namještaja za izradu novog ili obnavljanje istog. Nakon izlaganja nastavnika/mentora, polaznici će simulirati proces ugovaranja obnove ili popravljanje namještaja, radi vježbe. Nadalje, sami će izraditi ponudu za obnavljanje namještaja, kao i izdati račun za izvršen stolarski posao. Zaključno, pojedinačno ili u paru, polaznici će izraditi prezentaciju u kojoj će objasniti društveno solidarne ekonomije na svim razinama: lokalnoj, regionalnoj, državnoj i europskoj razini. Prezentacija će se temeljiti na istraživanju - ima li u njihovom okruženju odbačenog starog namještaja koji bi se mogao obnoviti. | | |
| **Nastavne cjeline/teme** | Što je društveno solidarna ekonomija?  Prednosti društveno solidarne ekonomije na primjeru iskorištavanja sekundarnih sirovina  Načela demokratskog upravljanja  Ugovaranje obnavljanja namještaja s klijentom  Izrada ponude za obnavljanje namještaja  Izdavanje računa za izvršen stolarski posao  Mreže društveno solidarne ekonomije na svim razinama | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi provjeravaju se projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  **Opis radne situacije 1:**  Akcija očuvanja naslijeđa uporabnih i ukrasnih predmeta od drva.  Na području županije je uočeno odbacivanje vrijednih komada/primjeraka starog namještaja ili drugih drvenih predmeta, neprepoznate vrijednosti, posebice u ruralnom i suburbanom području.  **Zadatak 1:** Uz primjenu osnovnih načela društveno solidarne ekonomije i demokratskog upravljanja ponuditi uslugu preuzimanja (otkupa) odbačenih komada namještaja te dogovoriti okvir za suradnju sa stanovništvom i poduzetnicima/obrtnicima drugih područja rada (obrada metala, recikliranje tekstila) u svrhu zajedničkog rada na povratu vrijednosti odbačenom, ali ne i neupotrebljivom namještaju. Također, izraditi i ponuditi poslovni plan za prodaju ili povrat vlasnicima restauriranog/obnovljenog namještaja. Prezentirati izrađeni poslovni plan.  **Opis radne situacije 2:**  Potrebno je napraviti procjenu u obliku pisanog rada o značaju restauracije drvenog križa iz jedne zagrebačke crkve s posebnim naglaskom na važnost koji ovaj artefakt predstavlja lokalnoj zajednici ali i Republici Hrvatskoj. Procjena je uvjet Ministarstva kulture i medija za financiranje restauracije ovog artefakta.  **Zadatak 2:**  U pisanom radu opisati i obrazložiti kako se primjenom načela društveno solidarne ekonomije i demokratskog upravljanja može potaknuti javnost da s odobravanjem gleda na restauraciju ovog artefakta kao na dobrobit za crkvu i lokalnu zajednicu tj. da ne smatra restauraciju samo financijskim troškom nego općekorisnom za lokalnu zajednicu i Republiku Hrvatsku (npr. kroz religijski turizam). Također je potrebno opisati i smjestiti uslugu restauracije drvenog križa unutar operativnog okvira društveno solidarne ekonomije. Polaznik u radu treba pojasniti kako prepoznati i iskoristiti neku od mreža društveno solidarne ekonomije na lokalnoj, regionalnoj, državnoj i europskoj razini u svrhu restauracije traženog artefakta.  **Vrednovanje:**  Pomoću unaprijed definiranih kriterija za elemente vrednovanja vrednuje se pisani rad. Vrednuje se procjena primjene načela društveno solidarne ekonomije i demokratskog upravljanja. Također se vrednuje opis i razrada ponude usluge restauracije unutar operativnog okvira društveno solidarne ekonomije kao i objašnjenje kako prepoznati i iskoristiti neku od mreža društveno solidarne ekonomije na lokalnoj, regionalnoj, državnoj i europskoj razini u svrhu restauracije traženog artefakta. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |